Tevhid
Tevhid (arapski: توحيد‎) je islamski izraz za monoteizam i znači jedinstvenost ili jednoća Allaha, tj. svjedočenje da nema drugog boga osim Allaha. Suprotno od tevhida je širk (arapski: شرك), što znači podjela na arapskom, tj. idolopoklonstvo ili Politeizam u prenesenom značenju. Da bi čovjek prema islamskom učenju bio monoteist (ar. muvahid), mora vjerovati u sljedeće odrednice: a) vjerovanje u Allahov rububijjet, tj. u to da je On Gospodar, Stvoritelj, Vladar i Onj koji upravlja svim pitanjima Njegovih stvorenja. b) Vjerovanje u Njegov uluhijjet, tj. u to da samo On istinski zaslužuje da bude obožavan i da je svako božanstvo mimo Njega lažno. c) Vjerovanje u Njegova imena (Esma ul-husna) i svojstva (sifat), tj da On Uzvišeni ima lijepa imena i uzvišena svojstva u koja treba vjerovati u svijetlu učenja Kur’ana i sunneta, te da se nikom drugom ne pripisuju osobine Boga Uzvišenog